Panserkrabbeedderkopp er lyst eller litt mørkere brun eller rødbrun, med svakt lysere eller mørkere flekker. Den er den største av de norske Xysticus-artene. Den kan ligne kongekrabbeedderkopp , men har litt andre tegninger (mønster). Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne, kjevene er matte og rustrøde. Hos krabbeedderkopper er de to fremste beina ekstra kraftige og lange, mens de to bakerste beina er kortere.